নিজস্ব প্রতিবেদন: ভর সন্ধ্যায় কলকাতা মেট্রোয় বিভ্রাট। সোমবার সন্ধ্যা ৬.২৫ মিনিটে মহাত্মা গান্ধী রোডে রেকের তলা থেকে ধোঁয়া বেরোতে দেখা যায়। দমদমে যাচ্ছিল ট্রেনটি। রেকটিকে খালি করে দিয়েছেন মেট্রো কর্মীরা। বর্তমানে ট্রেন চলছে ময়দান থেকে কবি সুভাষ পর্যন্ত।  গিরিশ পার্ক থেকে দমদম পর্যন্ত চলছে ট্রেন।  রাত ৭.৩৪ মিনিটে বিগড়ে যাওয়া রেকটিকে সরালে ফের শুরু হয় মেট্রো চলাচল। প্রায় ১.১০ মিনিট মেট্রো চলাচল বন্ধ থাকায় পার্ক স্ট্রিট থেকে মহাত্মা গান্ধী রোড পর্যন্ত বিভিন্ন মেট্রো স্টেশনের সামনে যাত্রীদের ভিড় জমতে থাকে। সপ্তাহের প্রথম দিন হওয়ায় সোমবার যাত্রীর চাপও ছিল বেশি।